આ મામલે સોશિયલ મીડિયામાં પણ નેટ ન્યુટ્રાલિટીની વિરુદ્ધમાં અને તરફેણમાં યુદ્ધ ચાલ્યું હતું અને મુદ્દો કેટલાક દિવસો સુધી સતત ચર્ચામાં રહ્યો હતો. આ તમામ પરિસ્થિતિના કારણે ૮ ફેબ્રુઆરી,૨૦૧૬ના રોજ ટ્રાઈએ અંતે જાહેર કર્યું કે, ઈન્ટરનેટ સર્વિસ પ્રોવાઈડર્સે ડેટા રેટ કે ડેટા યુસેજ બાબતે થતા ભેદભાવથી દૂર રહેવું. ટ્રાઈનું આ પગલું નેટ ન્યુટ્રાલિટી સુવિધાને મજબૂત કરતું હતું. ટ્રાઈએ નેટ ન્યુટ્રાલિટીના પક્ષમાં ચુકાદો આપતાં પોતાની મહત્ત્વાકાંક્ષી યોજના ફ્રી બેઝિક્સ મુદ્દે ફેસબુકને ભારતમાં પછડાટ ખાવી પડી છે.